CELEX: 52021DP0402
Language: sk
Date: 2021-10-05 00:00:00
Title: Rozhodnutie Európskeho parlamentu z 5. októbra 2021 o návrhu na vymenovanie predsedníčky Európskeho orgánu pre cenné papiere a trhy (ESMA) (N9-0058/2021 – C9-0369/2021 – 2021/0902(NLE))

24.3.2022   
            
            
               SK
            
            
               Úradný vestník Európskej únie
            
            
               C 132/222
            
         
      P9_TA(2021)0402
      Vymenovanie predsedu Európskeho orgánu pre cenné papiere a trhy (ESMA)
      Rozhodnutie Európskeho parlamentu z 5. októbra 2021 o návrhu na vymenovanie predsedníčky Európskeho orgánu pre cenné papiere a trhy (ESMA) (N9-0058/2021 – C9-0369/2021 – 2021/0902(NLE))
      (Súhlas)
      (2022/C 132/24)
      
         Európsky parlament,
      
      
                  —
               
               
                  so zreteľom na užší zoznam kvalifikovaných kandidátov na pozíciu predsedu Európskeho orgánu pre cenné papiere a trhy z 26. novembra 2020, ktorý vypracovala jeho rada orgánov dohľadu,
               
            
                  —
               
               
                  so zreteľom na list Rady z 29. septembra 2021, v ktorom za predsedníčku Európskeho orgánu pre cenné papiere a trhy navrhuje Verenu Rossovú (C9-0369/2021),
               
            
                  —
               
               
                  so zreteľom na článok 48 ods. 2 nariadenia Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (1),
               
            
                  —
               
               
                  so zreteľom na svoje uznesenie zo 14. marca 2019 o rodovej rovnováhe pri navrhovaní kandidátov v oblasti hospodárskych a menových záležitostí EÚ (2),
               
            
                  —
               
               
                  so zreteľom na svoje uznesenie zo 16. januára 2020 o inštitúciách a orgánoch v hospodárskej a menovej únii: predchádzanie konfliktu záujmov po skončení verejnej služby (3),
               
            
                  —
               
               
                  zo zreteľom na článok 131 rokovacieho poriadku,
               
            
                  —
               
               
                  so zreteľom na správu Výboru pre hospodárske a menové veci (A9-0272/2021),
               
            
                  A.
               
               
                  keďže funkčné obdobie predsedu Európskeho orgánu pre cenné papiere a trhy sa skončilo 31. marca 2021;
               
            
                  B.
               
               
                  keďže 29. septembra 2021 Rada navrhla vymenovať Verenu Rossovú za predsedníčku Európskeho orgánu pre cenné papiere a trhy na funkčné obdobie piatich rokov v súlade s článkom 48 ods. 2 a 3 nariadenia (EÚ) č. 1095/2010;
               
            
                  C.
               
               
                  keďže Výbor pre hospodárske a menové veci usporiadal 30. septembra 2021 vypočutie Vereny Rossovej, ktorá počas vypočutia predniesla úvodné vyhlásenie a následne odpovedala na otázky členov výboru;
               
            
               
                  1.
               
               
                  schvaľuje vymenovanie Vereny Rossovej za predsedníčku Európskeho orgánu pre cenné papiere a trhy;
               
            
               
                  2.
               
               
                  poveruje svojho predsedu, aby postúpil toto rozhodnutie Rade, Komisii, Európskemu orgánu pre cenné papiere a trhy a vládam členských štátov.
               
            
         (1)  Ú. v. EÚ L 331, 15.12.2010, s. 84.
      
         (2)  Ú. v. EÚ C 23, 21.1.2021, s. 105.
      
         (3)  Prijaté texty, P9_TA(2020)0017.